Diari Oficial de la Generalitat Valenciana


Sumari del DOGV 7274, del 15-05-2014 (2014/4191)

RESOLUCIÓ d'1 d'abril de 2014, de la Direcció General de Transports i Logística, per la qual es procedix a la revisió de les tarifes màximes aplicables de l'Estació Terminal d'Autobusos de València.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7274

Data del DOGV
:   15-05-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/4191


Data del document
:   01-04-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ d'1 d'abril de 2014, de la Direcció General de Transports i Logística, per la qual es procedix a la revisió de les tarifes màximes aplicables de l'Estació Terminal d'Autobusos de València. [2014/4191]  
L'Estació Terminal d'Autobusos de València realitza una activitat considerada com a auxiliar del transport per carretera, i està inclosa dins de la política de tarifes que en el sector del transport desenrotlla la Generalitat per tal d'aconseguir una major adequació entre els ingressos i gastos reals dels servicis.  
L'article 19 de la Llei 16/1987, de 30 de juliol, d'Ordenació dels Transports Terrestres, modificada per la Llei 25/2009, de 22 de desembre, establix que les tarifes del transport públic i de les seues activitats auxiliars i complementàries hauran de cobrir la totalitat dels costos reals d'esta activitat en condicions normals de productivitat i organització, a més de permetre una amortització adequada, un benefici empresarial raonable i una prestació correcta del servici o realització de l'activitat, sense deixar de retribuir, si és el cas, les prestacions complementàries. Per la seua banda, el reglament de la llei indica en l'article 29 que per a determinar les tarifes cal tindre en compte l'estructura de costos del servici, i cal modificar estes sempre que es produïsca una variació substancial del conjunt dels elements que integren la referida estructura de costos.  
En este sentit, l'Orde de 15 de novembre de 2005, de la Conselleria d'Infraestructures i Transport, establix les regles per a la revisió de les tarifes màximes aplicables de l'Estació Terminal d'Autobusos de València. En l'article 3 d'esta orde es faculta l'Entitat Pública de Transport Metropolità de València a dictar la resolució de revisió de tarifes màximes resultants de l'aplicació dels criteris que allí es disposen.  
  
L'article 4 de la Llei 9/2000, de 23 de novembre, de Constitució de l'Entitat Pública de Transport Metropolità de València, segons l'article 72 de la Llei 12/2009, la redacció donada per l'article 72 de la Llei 12/2004, de 27 de desembre, de Mesures Fiscals, Gestió Administrativa i Financera i d'Organització de la Generalitat Valenciana, i d'acord amb el que disposa l'article 16 de la Llei 1/2013, de 21 de maig, de la Generalitat, de Mesures de Reestructuració i Racionalització del Sector Públic Empresarial i Fundacional de la Generalitat, atribuïx a esta Direcció General de Transports i Logística, entre altres competències, l'atorgament i la gestió dels contractes de gestió de servicis públics a través de concessions administratives d'estacions de transport per carretera que siguen competència de la Generalitat i en l'àmbit territorial de l'àrea metropolitana de València.  
En virtut de la delegació de competències conferides en l'article 11 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:  
  
Primer  
Revisar les tarifes de la concessió per a la gestió de l'Estació Terminal d'Autobusos de València, que passen a ser les següents, IVA inclòs:  
  
  
1. Cànon d'autobusos. Per entrada o eixida d'un autobús de viatgers, en finalitzar o iniciar el viatge i l'escala d'autobús en trànsit:  
  
Interurbà Interés metropolità  
0,30693 - 0,38988 -  
  
  
2. Cànon de viatgers. Per cada viatger, en els termes de l'Orde de 15 de novembre de 2005, de la Conselleria d'Infraestructures i Transport:  
  
  
 Interurbà Interés metropolità  
De 0 a 19 km ? - ? -  
De 20 a 49 km 0,19373 - 0,03337 -  
De 50 a 99 km 0,39966 - ? -  
De 100 a 250 km 0,59824 - ? -  
Més de 250 km 0,61255 - ? -  
  
  
  
3. Pels servicis de facturació, regidoria i administració per l'estació, per cada paquet facturat: 1,27575 ?.  
4. Pel servici d'aparcament:  
- Per l'estacionament d'un autobús, entre les 22.00 hores i les 08.00 hores de l'endemà: 8,64731 ?.  
- Per cada hora d'estacionament d'un autobús, entre les 08.00 hores i les 22.00 hores: 1,23268 ?.  
  
Segon  
L'esmentada revisió serà efectiva a partir de l'1 d'abril de 2014, i haurà d'incloure els corresponents quadres tarifaris de les concessions, a partir de la dita data, els cànons de viatgers que són aprovats per mitjà de la present resolució.  
  
Contra la present resolució, que no esgota la via administrativa, podrà interposar-se un recurs d'alçada davant del secretari autonòmic d'Infraestructures, Territori i Medi Ambient en el termini d'un mes comptat des de l'endemà de la seua publicació, d'acord amb el que establix l'article 114 i 115 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, modificada per la Llei 4/1999, de 13 de gener, sense perjuí de l'exercici de qualsevol altra acció que es crega oportuna.  
  
  
València, 1 d'abril de 2014.- El director general de Transports i Logística: Carlos J. Eleno Carretero.